Source: https://www.epi.sk/zz/1980-62
Timestamp: 2020-06-01 23:08:38+00:00
Document Index: 6432738

Matched Legal Cases: ['§ 10', '§ 12', '§ 6', '§ 7', '§ 3', '§ 1', '§ 1', '§ 1']

62/1980 Zb. Vyhláška Federálneho ministerstva zahraničného obchodu o kontrole zahraničnoobchodnej činnosti | Aktuálne znenie
Hľadaj v 62/1980 ×
62/1980 Zb.
Vyhláška č. 62/1980 Zb.Vyhláška Federálneho ministerstva zahraničného obchodu o kontrole zahraničnoobchodnej činnosti
o kontrole zahraničnoobchodnej činnosti
Federálne ministerstvo zahraničného obchodu ustanovuje podľa § 10 ods. 2 zákona č. 42/1980 Zb. o hospodárskych stykoch so zahraničím:
(1) Kontrolu zahraničnoobchodnej činnosti podľa § 12 zákona vykonáva Federálne ministerstvo zahraničného obchodu svojimi orgánmi (ďalej len „kontrolný orgán“).
(2) Predmetom kontroly je zahraničnoobchodná činnosť (§ 6 zákona) vykonávaná na základe právneho predpisu alebo udeleného povolenia (§ 7 zákona):
a) organizáciami zahraničného obchodu [§ 3 písm. c) zákona];
b) československými právnickými osobami, ktoré sú socialistickými organizáciami, ale nie sú organizáciami zahraničného obchodu;
c) inými československými právnickými osobami a zahraničnými osobami.
(1) Kontrolu v organizáciách zahraničného obchodu vykonáva Federálne ministerstvo zahraničného obchodu ako ich nadriadený ústredný orgán štátnej správy v rozsahu a spôsobom ustanoveným všeobecne záväznými predpismi a predpismi Federálneho ministerstva zahraničného obchodu.
(2) Kontrolu zahraničnoobchodnej činnosti vykonávanej československými právnickými osobami, ktoré sú socialistickými organizáciami majúcimi povolenie na zahraničnoobchodnú činnosť, vykonáva kontrolný orgán z hľadiska efektívnosti zapojenia československého národného hospodárstva do medzinárodnej deľby práce so zameraním na dodržiavanie právnych predpisov upravujúcich zahraničnoobchodnú činnosť a podmienok určených v udelenom povolení.
(3) Kontrolu ostatných československých právnických osôb a zahraničných osôb majúcich povolenie na zahraničnoobchodnú činnosť vykonáva kontrolný orgán so zameraním na dodržiavanie právnych predpisov upravujúcich zahraničnoobchodnú činnosť a podmienok určených v udelenom povolení.
Kontrolované osoby sú povinné vytvoriť kontrolnému orgánu podmienky pre nerušený a rýchly výkon kontroly. Najmä sú povinné
a) požadovať, aby mu boli predložené v určených lehotách doklady a písomnosti, podávané úplné písomné alebo ústne informácie o skutočnostiach súvisiacich so zahraničnoobchodnou činnosťou kontrolovaných osôb a o príčinách zistených závad, aj keď sú predmetom hospodárskeho alebo služobného tajomstva. Ak sa kontrolný orgán preukáže osobitným poverením Federálneho ministerstva zahraničného obchodu, musia mu československé právnické osoby uvedené v § 1 ods. 2 písm. a), b) predložiť aj tie požadované písomnosti, ktoré obsahujú skutočnosti tvoriace štátne tajomstvo;
b) požadovať, aby mu boli vydané na písomné potvrdenie originálne písomné doklady;
c) pri výkone kontrolnej činnosti vyžadovať súčinnosť kontrolných a iných organizačných zložiek kontrolovaných československých právnických osôb uvedených v § 1 ods. 2 písm. a), b).
a) predložiť mu požadované písomnosti a poskytnúť informácie a vysvetlenie k okolnostiam, ktoré majú priamy alebo nepriamy význam pre posúdenie kontrolovanej činnosti;
b) umožniť mu nazeranie do účtovných a iných zápisov a dokladov vzťahujúcich sa na kontrolovanú činnosť a robiť z nich výpisy;
c) bez prieťahov odstrániť zistené závady a ich príčiny a podať v určenej lehote kontrolnému orgánu písomnú správu o opatreniach na odstránenie zistených závad a o ich plnení.
Kontrolný orgán oznamuje výsledky kontrol u československých právnických osôb uvedených v § 1 ods. 2 písm. b) ústredným orgánom nadriadeným týmto osobám.
Závažné skutočnosti zistené pri kontrole zahraničnoobchodnej činnosti oznámi kontrolný orgán aj tým orgánom, ktorým patrí robiť v takých prípadoch opatrenia podľa osobitných predpisov.